**ÁGAZATI ALAPVIZSGA**

**Gyakorlati vizsga**

**A feladat**

**Szakképesítés megnevezése: INFORMATIKAI RENDSZER- ÉS ALKALMAZÁSÜZEMELTETŐ TECHNIKUS SZAKMA**

**Szakképesítés azonosító száma: 5 0612 12 02**

**A vizsgatevékenység megnevezése: Weboldalak kódolása**

**Vizsga helyszíne: Baranya Megyei SZC Simonyi Károly Technikum és Szakképző Iskola;**

**7636 Pécs, Malomvölgyi u. 1/b.**

**Vizsgaszervező intézmény neve: Baranya Megyei SZC Simonyi Károly Technikum és Szakképző Iskola**

**A vizsgafeladat időtartama: 60** perc

**A vizsgafeladat értékelési súlyaránya: 30**%

**Vizsga időpontja:…………………………**

**Jóváhagyták:**

**……………………. ………………………. ………………………..**

**Mérési vizsga biz. tag Ellenőrzési vizsga biz. tag Értékelési vizsga biz. tag**

**Feladat:**

**A TypeScript operátorai**

**A következő feladatban egy angol nyelvű weblapot fog készíteni, amely a TypeScript programozási nyelv operátorait ismerteti. A feladat megoldása során a következő állományokat kell felhasználnia:** index.html, styles.css, TypeScriptLogo.png, TypeScriptBack.jfif, forras.txt. **Nagy felbontású, színes mintát a kész weboldalról a** minta.jpg **állományban talál, melyet tilos a megoldásában felhasználni!**

1. Nyissa meg az index.html állományt! Helyezzen el HTML5-ös dokumentumtípus definíciót az első sorba!
2. Állítsa be az oldal kódolását UTF-8-ra, a nyelvet angolra (en)!
3. Az index.html állományba helyezzen el hivatkozást a styles.css stíluslapra!
4. A böngésző címsorában megjelenő cím „TS Operators" legyen!
5. Az oldalt tartalmazó kerethez (div) rendelje a content azonosítót (id)!
6. A content azonosítójú keretben lévő szöveget sorolja bekezdésekbe a minta szerint, és alakítsa ki a hl és h2 címsorszintű címeket!
7. Helyezze el a TypeScriptLogo.png képet a content azonosítójú keret első elemeként! A kép azonosítója picture legyen! Ha a kép fölé visszük az egeret, vagy a kép valamiért nem jeleníthető meg, akkor mindkét esetben „TS logo" felirat jelenjen meg!
8. A bekezdésekben az „operands" és „operators" szavakat formázza #087AC8 kódú betűszínnel és félkövér betűstílussal! A megoldáshoz használjon <span> taget és megfelelő típusú szelektort! A CSS beállításokat a styles.css állományban helyezze el új szelektor létrehozásával!
9. Alakítsa ki a felsorolást a minta szerint!
10. Alakítsa ki a táblázat szerkezetét a minta szerint! A táblázathoz rendelje a table-hover Bootstrap osztályt! Az első sorban lévő cellák fejléccella-típusúak legyenek! A táblázat formázására később talál feladatokat.
11. Alakítsa ki a „TypeScript Operators" címre a forrásra hivatkozó linket! Az URL-t a forras.txt állományban találja meg. Oldja meg, hogy a hivatkozás új oldalon nyíljon meg!

**A következő beállításokat a** styles.css **stíluslapon végezze új szelektorok létrehozásával vagy a meglévők bővítésével!**

1. A content azonosítójú keret szélessége a rendelkezésre álló terület 80%-a, belső margója (bélése) 30 képpont értékű legyen, és vízszintesen a weboldal közepén helyezkedjen el!
2. Állítsa be az oldal hátterének a TypescriptBack.jpg állományt, ami ismétlés nélkül kerüljön az oldal közepére függőlegesen és vízszintesen is!
3. Új elemszelektor létrehozásával oldja meg, hogy a 7 + 5 = 12 kifejezés Courier New (monospace) betűtípussal, félkövér betűstílussal és 1.8rem mérettel jelenjen meg! A feladathoz módosítsa az index.html állományt is!
4. A bekezdések igazítása sorkizárt, sormagasságuk 120%-os legyen! Oldja meg, hogy a bekezdések ne rendelkezzenek elsősori behúzással!
5. A táblázat cellái 1 képpont vastag folytonos szürke (gray) vonallal legyenek szegélyezve! Állítson 5 képpont belső margót a megfelelő típusú cellákra a minta szerint! A fejléccellák előtérszíne fehér, a háttérszínük #087AC8 színkódú legyen! Oldja meg, hogy a cellákban lévő tartalom vízszintesen középre legyen igazítva! Az utóbbi feladatot az index.html állományban Bootstrap osztályok felhasználásával is megoldhatja.
6. A linkek (hivatkozások) szövegei ne legyenek aláhúzva, ha az egérkurzor föléjük kerül, akkor színük ebben az állapotban #0 8 7AC8 színkódú legyen!

**Minta oldal:**

